ඒ නිසාම ඇගේ රංගනයන් ප්‍රේක්ෂකයන්ගේ හදවත් හි ලැගුම් ගත්තේ කඳුළක්, දයානුකම්පාවක් හා සතුටක් එක් කරමිනි.ළඳක මහිම, සැඟවුණු මැණික, රන්සළු, රුහුණු කුමාරි, අක්කර පහ, ගීතා, සමනල කුමරියෝ, නිවෙන ගින්න, මොනරතැන්න, වසන්තයේ දවසක්, සුබෝධා, බෝනික්කා, වදුල, හදවතක වේදනා, දුවට මවක මිස, පවුරු වළලු, සඳ යහනට, මගේ වම් අත, සුළං කිරිල්ලී, දිය යට ගින්දර, රන්දිය දහර, දෙවැනි ගමන ආදී චිත්‍රපට රාශියක ඇය චරිත නිරූපණය කළාය.සීතාගේ රංගන ප්‍රතිභාව ප්‍රේක්ෂක හදවත් වැලඳ ගත්තා සේම ඇයගේ රංග කුසලතාව අවස්ථා කිහිපයකදීම සම්මානනීය අගැයුමට පවා ලක් වූවාය.